תחנת הכוח אלון תבור

תחנת הכוח אלון תבור היא תחנת כוח השוכנת באזור התעשייה אלון תבור בעמק יזרעאל, הפועלת במחזור משולב, ומייצרת חשמל באמצעות גז טבעי.

התחנה, המבוססת טורבינות גז, הוקמה על ידי חברת החשמל לישראל בתחילת שנות ה-90, ובדצמבר 2019 נרכשה על ידי קבוצת MRC כתחנת הכוח הראשונה שהופרטה במסגרת הרפורמה במשק החשמל (כפי שאושרה ביוני 2018).

נתונים טכניים 
 כושר ייצור: 583 מגה-ואט
 יחידות ייצור: 2 יחידות ייצור מסוג טורבינת גז בהספק 110 מגוואט כל אחת, ויחידה אחת במחזור משולב בהספק 363 מגוואט.
 מקור אנרגיה: גז.

תחילת עבודה 91–92 (2004 יחידת מחזור משולב).

הפרטת התחנה
כחלק מהרפורמה בחברת החשמל, ב-26 בנובמבר 2018 נפתח מכרז למכירת תחנת הכוח באלון תבור. בין הקבוצות שהתעניינו במכרז נמצאו OPC שבשליטת עידן עופר, שיכון ובינוי בשליטת נתי סיידוף, קרן נוי, דליה שבבעלות משקי הקיבוצים וקבוצת MRC בבעלות מבטח שמיר, רפק אנרגיה שבבעלות רפק תקשורת ותשתיות ו-Generation Capital של יוסי זינגר וארז בלשה, ו-PMEC (חברה בת והזרוע האופרטיבית של China Harbour Engineering Company Ltd., ענקית התשתיות הבינלאומית). 

בתחילת יולי 2019 פורסם שקבוצת MRC זכתה במכרז, וב-3 בדצמבר 2019 בעקבות השלמת הסגירה הפיננסית עם קבוצת מממנים בהובלת בנק הפועלים, התחנה עברה לבעלות הקבוצה בתמורה ל-1.875 מיליארד שקל. בדיווח על עסקת המקרקעין לרשות המיסים דיווחה החברה על שווי קרקע ומבנים מחוברים של 86 מיליון שקל ובעקבות זאת התעוררה מחלוקת עם רשות המיסים.

קישורים חיצוניים 
 עלון על התחנה באתר חברת החשמל

הערות שוליים 

חברת החשמל לישראל: תחנות כוח
ישראל: תחנות כוח גז טבעי
אזור התעשייה אלון תבור
חברות ישראליות בשליטה סינית